CELEX: 62016CN0517
Language: el
Date: 2016-10-04 00:00:00
Title: Υπόθεση C-517/16: Αίτηση προδικαστικής αποφάσεως την οποία υπέβαλε το Sąd Apelacyjny w Gdańsku (Πολωνία) στις 4 Οκτωβρίου 2016 — Stefan Czerwiński κατά Zakład Ubezpieczeń Społecznych Oddział w Gdańsku

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/4
            
         Αίτηση προδικαστικής αποφάσεως την οποία υπέβαλε το Sąd Apelacyjny w Gdańsku (Πολωνία) στις 4 Οκτωβρίου 2016 — Stefan Czerwiński κατά Zakład Ubezpieczeń Społecznych Oddział w Gdańsku
   (Υπόθεση C-517/16)
   (2017/C 022/06)
   Γλώσσα διαδικασίας: η πολωνική
   
      Αιτούν δικαστήριο
   
   Sąd Apelacyjny w Gdańsku
   
      Διάδικοι στην υπόθεση της κύριας δίκης
   
   
      Προσφεύγων: Stefan Czerwiński
   
      Καθού: Zakład Ubezpieczeń Społecznych Oddział w Gdańsku
   
      Προδικαστικά ερωτήματα
   
   
               1)
            
            
               Υπόκειται στον έλεγχο εθνικής διοικητικής αρχής ή εθνικού δικαστή ο χαρακτηρισμός συγκεκριμένης παροχής στον οποίο προβαίνει κράτος μέλος, με δήλωση υποβαλλόμενη δυνάμει του άρθρου 9 του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, και βάσει του οποίου η εν λόγω παροχή εμπίπτει σε συγκεκριμένο κλάδο κοινωνικής ασφάλισης αναφερόμενο στο άρθρο 13 του εν λόγω κανονισμού;
            
         
               2)
            
            
               Αποτελεί η μεταβατική σύνταξη που προβλέπει ο νόμος της 19ης Δεκεμβρίου 2008 περί μεταβατικών συντάξεων (Dz. U. 2015, θέση 965, όπως τροποποιήθηκε μεταγενέστερα) παροχή γήρατος κατά την έννοια του άρθρου 3, παράγραφος 1, στοιχείο δ', του κανονισμού 883/2004;
            
         
               3)
            
            
               Εξασφαλίζει η μη εφαρμογή –σε σχέση με τις παροχές προσύνταξης– του κανόνα του συνυπολογισμού των περιόδων ασφάλισης (άρθρο 66 και αιτιολογική σκέψη 33 του κανονισμού 883/2004) την προστατευτική λειτουργία στον τομέα της κοινωνικής ασφάλισης που απορρέει από το άρθρο 48, στοιχείο α', της […] Συνθήκης για τη Λειτουργία της Ευρωπαϊκής Ένωσης;